Айова

А̀йова () е 29-ият по ред щат на САЩ. Пощенски код IA, столица Де Мойн. Айова е 30-ият по население щат в САЩ с 3 156 145 жители (2018), 1,53% от населението на САЩ. Площ е 145 746 km² (26-о място, 0,96% от територията на САЩ), от които 145 076 km² са суша и 670 km² – вода (0,46%).

География

Географско положение, граници 
Щатът Айова е разположен в северната част на Средния Запад на САЩ, между реките Мисисипи на изток и Мисури на запад. Граничи със следните щати: на запад – Небраска, на северозапад – Южна Дакота, на север – Минесота, на североизток – Уисконсин, на изток – Илинойс, на юг – Мисури.

Релеф 
Релефът на Айова е равнинен, обхващащ северните части на обширните прерии. Надморската височина варира от 180 m на изток в поречието на Мисисипи до 500 m на запад, където преминава вододела между водосборните басейни на реките Мисисипи и Мисури. В крайните западни части отново се понижава до около 250 m в долината на река Мисури. Максималната височина от 1670 f (509 m) се намира в най-северозападната част на щата, в окръг Оцеола, в близост до границата с щата Минесота. Минималната надморска височина от 145 m е разположена на брега на Мисисипи, при устието на река Де Мойн, югозападно от град Кеокук.

Води 
По източната граница на щата, от север на юг протича река Мисисипи, като около 2/3 от територията на щата (източната и средната част) принадлежи към нейния водосборен басейн. Основни десни притоци на Мисисипи в пределите на Айова са реките: Ъпър Айова, Търки, Уапсипиникон, Айова (със Сидар), Скунк, Де Мойн и др. Останалата 1/3 от територията на Айова (западната и южната част) принадлежи към водосборния басейн на река Мисури, която протича с част от долното си течение по западната граница на щата от север на юг. Основните ѝ леви притоци са: Биг Сиукс, Флойд, Литъл Сиукс, Бойер, Уолнът, Таркио, Нодавей, Плат, Гранд Ривър (с Томпсън), Шаритон и др. В щата има две по-големи езера: Ред Рок, на река Де Мойн и Ратбън на река Шаритон.

Климат 
Климатът на Айова е континентален, но с голямо количество валежи. Лятото егорещо и влажно, като често температурата превишава 38 °C. Зимата е студена и сравнително суха със средна януарска температура -18 °C. През пролетта и лятото чести явления в щата са новоднения, бури и торнадо.

Транспорт 
През щата преминават участъци от 6 междущатски магистрали 18 междущатски шосета:
 Междущатска магистрала  – 151,8 мили (244,4 km), в западната част, от север на юг;
 Междущатска магистрала  – 219,2 мили (352,8 km), в централната част, от север на юг;
 Междущатска магистрала  – 303,2 мили (488,0 km), през средата на щата, от запад на изток;
 Междущатска магистрала  – 13,8 мили (22,2 km), в пределите на столицата Де Мойн;
 Междущатска магистрала  – 73,1 мили (117,6 km), в източната част, през град Сидър Рапидс;
 Междущатска магистрала  – 29,4 мили (47,3 km), в западната част, северно от град Каунсъл Блафс;

 Междущатско шосе  – 319,6 мили (514,4 km), през средата на щата, от запад на изток, като голяма част се дублира с Междущатска магистрала , в т.ч. през столицата Де Мойн;
 Междущатско шосе  – 311,5 мили (501,2 km), в северната част, от запад на изток;
 Междущатско шосе  – 301,4 мили (485,1 km), в централната част, от запад на изток;
 Междущатско шосе  – 330,4 мили (531,8 km), в централната част, от запад на изток;
 Междущатско шосе  – 269,3 мили (433,4 km), в южната част, от запад на изток;
 Междущатско шосе  – 166,4 мили (267,8 km), в североизточната част, от северозапад на югоизток;
 Междущатско шосе  – 208,0 мили (334,7 km), в западната част, от юг на север;
 Междущатско шосе  – 191,0 мили (307,3 km), в източната част, от юг на север;
 Междущатско шосе  – 234,0 мили (376,5 km), в средната част, от юг на север;
 Междущатско шосе  – 226,0 мили (363,6 km), в средната част, от юг на север, в т.ч. през столицата Де Мойн;
 Междущатско шосе  – 55,4 мили (89,1 km), в източната част, от юг на север;
 Междущатско шосе  – 218,0 мили (350,8 km), в средната част, от юг на север, в т.ч. през столицата Де Мойн;
 Междущатско шосе  – 231,0 мили (371,7 km), в западната част, от юг на север;
 Междущатско шосе  – 80,0 мили (128,7 km), в северозападната част, от юг на север;
 Междущатско шосе  – 107,7 мили (173,3 km), в източната част, от югозапад на североизток;
 Междущатско шосе  – 230,0 мили (370,1 km), в средната част, от юг на север;
 Междущатско шосе  – 275,0 мили (442,6 km), в източната част, от юг на север;
 Междущатско шосе  – 59,4 мили (95,6 km), в югозападната част, от юг на север.

Градове

Окръзи 
Щатът Айова е разделен на 99 окръга. Те са:
 С най-големи площи са окръзите Кошут 2520 km², Потауатоми 2471 km² и Удбъри 2261 km², а с най-малки – окръзите Оцеола 1033 km², Емит 1026 km² и Дикинсън 987 km²;
 С най-многобройно население са окръзите Полк 374 601 души, Лин 191 701 души и Скот 158 668 души, а с най-малко население – окръзите Уейн 6730 души, Рингголд 5469 души и Адамс 4482 души;
 С най-голяма плътност на населението са окръзите Полк 253,79 души/km², Лин 103,07 души/km² и Блек Хоук 87,14 души/km², а с най-малка плътност – окръзите Уейн 4,94 души/km², Адамс 4,08 души/km² и Рингголд 3,93 души/km².

Източници